**ВЕЛИБОР ПЕТКОВИЋ** (1963), дипломирани психолог, мастер журналистике, докторанд (студент завршне, треће године) на Департману за филологију Филозофског факултета у Нишу.

Запослен на Департману за комуникологију и новинарство Филозофског факултета у Нишу од 2014. године: асистент на предмету Деонтологија медија, ангажован  на још осам предмета – пет на основним студијама (Увод у новинарство, Радијско новинарство, Визуелна култура, Верске заједнице и медији, Лобирање, брендирање и односи с јавношћу) и три на мастер студијама (Естетика комуникације, Медијска култура и Конфликти и односи с јавношћу).

Професионални новинар од 30.12.1987. године, радио у омладинском листу „Графит“ (1987- 1990), дописништву Радио-телевизије Београд у Нишу (1990-91), дневном листу „Народне новине“ (1992-94), Радио Нишу (1994-2010) и дописништву Радио Београда (2010-14). Члан Удружења новинара Србије од 1990. године, а Друштва новинара Ниша од оснивања 2011. године.

Вршилац дужности директора Радио Ниша од октобра 2000. до марта 2001. године, када је именован за главног и одговорног уредника (2001-04). У то време (2003) Радио Ниш добио признање Заједнице удружених радио станица Србије као најбоља радио станица у Републици.

Поред новинарства, бави се и књижевнм радом, аутор три књиге прича које је објавио Нишки културни центар. Активно учествује у организацији и реализацији Књижевне колоније Сићево од 2009. године. Члан жирија који је доделио награду за животно дело „Рамонда Сербика“ песнику Новици Тадићу (2009), а учесник и домаћин јубиларне двадесете Књижевне колоније Сићево 2010. године. Члан Друштва књижевника и књижевних преводилаца Ниша од 2011. године. За председника овог Друштва изабран на Скупштини одржаној 3. фебруара 2017. године.

Од страних језика говори руски и енглески. Ожењен, отац двоје деце. Политички није ангажован јер сматра да је новинарство професија која попут књижевности, треба да служи општем добру свих грађана.

Живи у Нишу, у улици Мајаковског 10/11, ГО Медијана, телефон 018/553-246 и 069/2231012, лична карта 006420757 издата у ПУ у Нишу.